wannaphong/clean_thaiwikipedia huggingface dataset:
# MENA
คำว่า MENA ย่อมาจาก "ตะวันออกกลางและแอฟริกาเหนือ" เป็นอักษรย่อซึ่งมักถูกใช้ในการงานเชิงวิชาการและธุรกิจWorld Economic Forum on the Middle East and North Africa, Marrakech, Morocco, 26-28 October 2010 คำดังกล่าวครอบคลุมอาณาบริเวณกว้างขวาง นับตั้งแต่โมร็อกโกไปจนถึงอิหร่าน รวมไปถึงประเทศตะวันออกกลางและมาเกร็บส่วนใหญ่ คำดังกล่าวเกือบจะมีความหมายเหมือนกันกับคำว่า "มหาตะวันออกกลาง" (แต่บางครั้งคำดังกล่าวถูกใช้โดยรวมปากีสถาน อัฟกานิสถาน หรือทั้งสองประเทศเข้าไปด้วย)

ประชากรของภูมิภาค MENA หากในความหมายที่กินอาณาบริเวณน้อยที่สุด จะมีประมาณ 381 ล้านคน ราว 6% ของประชากรโลกทั้งหมด และในความหมายที่กินอาณาบริเวณมากที่สุด ประชากรจะอยู่ที่ราว 531 ล้านคน

 รายชื่อประเทศ 
MENA ไม่มีการจำกัดความที่เป็นมาตรฐาน บางองค์การมีการจำกัดความภูมิภาคดังกล่าวโดยประกอบขึ้นจากดินแดนที่แตกต่างกัน รายชื่อประเทศด้านล่างนี้เป็นประเทศที่มักถูกรวมเข้าในภูมิภาคดังกล่าว ซึ่งประกอบด้วยDumper, Michael, and Stanley, Bruce E., Cities of the Middle East and North Africa: A Historical Encyclopaedia, 2007

  แอลจีเรีย
  บาห์เรน
  อียิปต์
  อิหร่าน
  อิรัก

  อิสราเอล
  จอร์แดน
  คูเวต
  เลบานอน
  ลิเบีย

  โมร็อกโก
  โอมาน
  ปาเลสไตน์
  กาตาร์
  ซาอุดีอาระเบีย

  ซีเรีย
  ตูนิเซีย
  สหรัฐอาหรับเอมิเรตส์
  เยเมน

แต่ในบางครั้งยังอาจรวมไปถึงประเทศและดินแดนตามรายชื่อด้านล่างนี้ในความหมายอย่างกว้างMENA Magazine, which covers issues in Armenia, Azerbaijan, and Somalia

  อาร์มีเนีย
  อาเซอร์ไบจาน
  ไซปรัส

  จิบูตี
  มอลตา
  มอริเตเนีย

  โซมาเลีย
  ซูดาน
  ตุรกี

 เวสเทิร์นสะฮารา

 เศรษฐกิจ 
ภูมิภาค MENA มีปริมาณปิโตรเลียมและก๊าซธรรมชาติสำรองอยู่มาก ทำให้เป็นแหล่งเสถียรภาพทางเศรษฐกิจที่สำคัญของโลก ตามข้อมูลของวารสารน้ำมันและก๊าซ (1 มกราคม พ.ศ. 2552) ภูมิภาค MENA มีปริมาณน้ำมันสำรองของโลกอยู่กว่า 60% (810,980 ล้านบาร์เรล) และมีปริมาณก๊าซธรรมชาติสำรองอยู่กว่า 45% (2,868,866 ล้านลูกบาศก์ฟุต)  

จนถึง พ.ศ. 2554 ประเทศ OPEC 8 จาก 12 ประเทศอยู่ในภูมิภาค MENA
# สถาบันการเรียนรู้เพื่อปวงชน
สถาบันการเรียนรู้เพื่อปวงชน หรือ มหาวิทยาลัยชีวิตมหาวิทยาลัยชีวิตทางเลือกของผู้มีใจรักการศึกษา แต่ทุนน้อย เน้นผู้เรียนเป็นตัวตั้ง สู่การมีทักษะชีวิตที่พึ่งตนเองได้  เป็นสถาบันอุดมศึกษาเอกชนในประเทศไทย มีสำนักงานสถาบันตั้งอยู่ที่ 13/2 หมู่ 1 ตำบลบางคนที อำเภอบางคนที จังหวัดสมุทรสงครามมหาวิทยาลัยชีวิต ทางเลือกของชีวิต ได้รับอนุญาตจากกระทรวงศึกษาธิการเมื่อวันที่ 31 สิงหาคม พ.ศ. 2553ประกาศกระทรวงศึกษาธิการ เรื่อง การจัดตั้งสถาบันการเรียนรู้เพื่อปวงชนราชกิจจานุบเกษา เล่ม 127 ตอนพิเศษ 121ง วันที่ 18 ตุลาคม พ.ศ. 2553 เปิดสอนในระดับปริญญาตรี และระดับปริญญาโท ปัจจุบันสถาบันได้เปิดศูนย์การเรียนรู้เพื่อปวงชนในทุกภาคกว่า 30 จังหวัด

 ประวัติ 
สถาบันการเรียนรู้เพื่อปวงชน เริ่มต้นดำเนินการจากการที่มูลนิธิสถาบันส่งเสริมวิสาหกิจชุมชน ได้พัฒนาหลักสูตรสหวิทยาการเพื่อการพัฒนาท้องถิ่น ภายใต้ชื่อ "โครงการมหาวิทยาลัยชีวิต" และจัดการเรียนการสอนร่วมกับมหาวิทยาลัยรามคำแหง และมหาวิทยาลัยราชภัฏหลายแห่ง จนกระทั่งได้จัดตั้งสถาบันอุดมศึกษาเปิดดำเนินการเอง ในปี พ.ศ. 2553

สถาบันการเรียนรู้เพื่อปวงชน ได้จัดให้มีการประสาทปริญญาบัตรให้แก่ผู้สำเร็จการศึกษา โดยมีศาสตราจารย์ เกษม วัฒนชัย องคมนตรี เป็นประธาน

 สัญลักษณ์ของสถาบัน 
 ตราสัญลักษณ์ 
ตราสัญลักษณ์ประจำสถาบันฯ คือ รูปคนหันหน้าเข้าหากัน หมายถึง ความสมานฉันท์ ความเป็นชุมชน ประชาสังคม ความร่วมมือ ตั้งแต่ระดับครอบครัวถึงระดับชาติ เพื่อให้เกิดชุมชนและสังคมเรียนรู้ และ รูปวงกลมรอบคน หมายถึง ความเป็นหนึ่ง เอกภาพ การบูรณาการวิชาความรู้

 ต้นไม้ประจำสถาบัน 
กล้วยเทพนม หมายถึง เอกภาพ ความอ่อนน้อมถ่อมตน ความเรียบง่าย และคุณประโยชน์สูงยิ่ง เนื่องจากกล้วยเป็นพืชที่มีความสัมพันธ์กับวิถีชีวิตของมนุษย์เป็นอย่างมาก

 สีประจำสถาบัน 
สีประจำสถาบันฯ คือ สีเขียวอมฟ้า แสดงถึงการผสมผสานกลมกลืนระหว่างสีเขียว สื่อถึงชีวิต และสีฟ้า สื่อถึง จักรวาล

 สถานที่จัดการเรียนการสอน 
สถาบันการเรียนรู้เพื่อปวงชน เปิดทำการเรียนการสอน โดยเปิดเป็นศูนย์การเรียนรู้เพื่อปวงชน (ศรป.) 

ศูนย์เรียนรู้ของชุมชนเครือข่ายมหาวิทยาลัยชีวิต / ศูนย์เรียนรู้ประกอบการชุมชน (ศรช.) ในจังหวัดต่างๆ ได้แก่

 ภาคเหนือ
 สุโขทัย
 พะเยา
 เชียงราย
 เชียงใหม่
 พิษณุโลก
 น่าน
 แม่ฮ่องสอน
 ลำปาง
 อุตรดิตถ์
 ภาคตะวันออกเฉียงเหนือ
 อุดรธานี
 ขอนแก่น
 หนองคาย
 นครพนม
 หนองบัวลำภู
 มุกดาหาร
 สกลนคร
 มหาสารคาม
 ร้อยเอ็ด
 ศรีสะเกษ
 อุบลราชธานี
 ยโสธร
 บุรีรัมย์
 ชัยภูมิ
 นครราชสีมา

 ภาคกลาง และภาคตะวันออก
 สมุทรสงคราม
 สมุทรปราการ
 ลพบุรี
 ชัยนาท
 อุทัยธานี
 นครสวรรค์
 จันทบุรี
 ตราด
 ระยอง
 สระแก้ว
 ฉะเชิงเทรา
 ภาคใต้
 สุราษฎร์ธานี
 ชุมพร
 นครศรีธรรมราช
 กระบี่
 ภูเก็ต
 สงขลา
 พัทลุง

 สาขาวิชา 
สถาบันการเรียนรู้เพื่อปวงชน เปิดทำการสอนในระดับปริญญาตรี และระดับปริญญาโท คือ

 ระดับปริญญาตรี คณะศิลปศาสตร์ หลักสูตรศิลปศาสตรบัณฑิต
 สาขาวิชาสหวิทยาการเพื่อการพัฒนาท้องถิ่น 
 สาขาวิชาการจัดการสุขภาพชุมชน 
 สาขาวิชาการจัดการการเกษตรยั่งยืน
 สาขาวิชาการพัฒนาชีวิตและชุมชนแบบบูรณาการ
 สาขาวิชาการพัฒนาชีวิตและประกอบการชุมชน
 ระดับปริญญาโท บัณฑิตศึกษา หลักสูตรศิลปศาสตรมหาบัณฑิต
 สาขาวิชาการสหวิทยาการเพื่อการพัฒนาท้องถิ่น 
 สาขาวิชาการจัดการระบบสุขภาพชุมชน
 สาขาวิชาการพัฒนาท้องถิ่นแบบบูรณาการ
# อาหรับสปริง
อาหรับสปริง  เป็นคลื่นปฏิวัติการเดินขบวน การประท้วงและสงครามซึ่งเกิดขึ้นในโลกอาหรับตั้งแต่วันที่ 18 ธันวาคม 2553

ตราบจนปัจจุบัน ผู้ปกครองถูกโค่นจากอำนาจในตูนิเซีย อียิปต์ ลิเบีย และเยเมน การก่อการกำเริบพลเมืองอุบัติขึ้นในบาห์เรน และซีเรีย การประท้วงใหญ่เกิดขึ้นในอัลจีเรีย อิรัก จอร์แดน คูเวต โมร็อกโก และซูดาน และการประท้วงเล็กเกิดในเลบานอน มอริเตเนีย โอมาน ซาอุดิอาระเบีย จิบูตี และเวสเทิร์นสะฮารา

การประท้วงมีเทคนิคการดื้อแพ่งร่วมกันในการรณรงค์ต่อเนื่องซึ่งเกี่ยวข้องกับการนัดหยุดงาน การเดินขบวน การเดินแถว และการชุมนุม เช่นเดียวกับการใช้สื่อสังคมOpening Closed Regimes: What Was the Role of Social Media During the Arab Spring? ในการจัดระเบียบ สื่อสารและสร้างความตระหนักเมื่อเผชิญกับความพยายามของรัฐในการปราบปรามและตรวจพิจารณาอินเทอร์เน็ต

การเดินขบวนอาหรับสปริงหลายประเทศเผชิญกับการตอบสนองรุนแรงจากทางการ เช่นเดียวกับทหารอาสาสมัครนิยมรัฐบาลและการเดินขบวนโต้ตอบ การโจมตีเหล่านี้ได้รับการสนองจากผู้ประท้วงด้วยความรุนแรงในบางกรณี
# ลัทธิทรูแมน
ลัทธิทรูแมน  เป็นนโยบายซึ่งเสนอโดยประธานาธิบดีสหรัฐอเมริกา แฮร์รี เอส. ทรูแมน เมื่อวันที่ 12 มีนาคม ค.ศ. 1947 โดยกล่าวว่า สหรัฐจะสนับสนุนกรีซและตุรกี โดยให้ความช่วยเหลือทางเศรษฐกิจและการทหาร เพื่อป้องกันมิให้ประเทศทั้งสองตกอยู่ภายใต้อิทธิพลของโซเวียต"Special Message to the Congress on Greece and Turkey: The Truman Doctrine." Truman Library Public Papers, 12 March 1947. Web. May. 2010. <http://www.trumanlibrary.org/publicpapers/index.php?pid=2189&st=&st1= >

ทรูแมนกล่าวว่าทฤษฎีดังกล่าวจะเป็น "นโยบายของสหรัฐอเมริกาเพื่อสนับสนุนอิสรชนผู้ซึ่งกำลังต่อต้านความพยายามปราบปรามโดยชนกลุ่มน้อยติดอาวุธหรือโดยแรงกดดันจากภายนอก" ทรูแมนให้เหตุผลว่า เนื่องจาก "ระบอบเผด็จการเบ็ดเสร็จ" เหล่านี้บีบบังคับ "อิสรชน" พวกเขาจึงเป็นสัญลักษณ์ของภัยคุกคามต่อสันติภาพสากลและความมั่นคงของสหรัฐอเมริกา ทรูแมนออกแถลงการณ์ดังกล่าวท่ามกลางวิกฤตการณ์สงครามกลางเมืองกรีซ (1946-1949) เขาโต้แย้งว่าหากกรีซและตุรกีไม่ได้รับความช่วยเหลือที่ต้องการโดยด่วนแล้ว ทั้งสองประเทศอาจตกอยู่ภายใต้ระบอบคอมมิวนิสต์อย่างแก้คืนไม่ได้และจะสร้างผลกระทบร้ายแรงตลอดภูมิภาค

แต่เดิม สหราชอาณาจักรเคยให้การสนับสนุนกรีซมาก่อน แต่ตอนนี้อังกฤษกลับตกอยู่ในสถานะแทบล้มละลายและถูกบังคับให้ลดการให้ความช่วยเหลือลงอย่างมาก ในเดือนกุมภาพันธ์ ค.ศ. 1947 สหราชอาณาจักรร้องขออย่างเป็นทางการต่อสหรัฐอเมริกาเพื่อแทนที่ตนในบทบาทการสนับสนุนรัฐบาลกรีซAlan Bullock, Ernest Bevin: Foreign Secretary (1983) pp 368-9; Arnold Offner, Another Such Victory: President Truman and the Cold War, 1945-1953 (2002) p 197; Denise M. Bostdorff, Proclaiming the Truman Doctrine (2008) p 51 

นโยบายดังกล่าวได้รับการสนับสนุนจากพรรครีพับลิกันซึ่งมีเสียงข้างมากในรัฐสภาสหรัฐอเมริกา และส่งเงินจำนวน 400 ล้านดอลล่าร์สหรัฐไปยังภูมิภาคดังกล่าว แต่มิได้ส่งกำลังทหารใด ๆ ไป ผลกระทบจากนโยบายดังกล่าวทำให้ภัยคุกคามคอมมิวนิสต์หมดลงไป และใน ค.ศ. 1952 ทั้งสองประเทศเข้าร่วมกับนาโต พันธมิตรทางการทหารซึ่งรับประกันการคุ้มครองทั้งสองประเทศGeorge McGhee, The U.S.-Turkish-NATO Middle East Connection: How the Truman Doctrine and Turkey's NATO Entry Contained the Soviets in the Middle East, (1990)

ลัทธิดังกล่าวต่อมาแพร่หลายอย่างไม่เป็นทางการจนกลายมาเป็นรากฐานของนโยบายสหรัฐอเมริกาในสงครามเย็น ตลอดทวีปยุโรปและทั่วโลกDennis Merrill, "The Truman Doctrine: Containing Communism and Modernity," Presidential Studies Quarterly, March 2006, Vol. 36 Issue 1, pp 27-37  โดยเปลี่ยนแปลงนโยบายต่างประเทศที่มีต่อสหภาพโซเวียตจากยุคแห่งการผ่อนคลายความตึงเครียด ไปเป็นนโยบายการจำกัดการขยายตัวของโซเวียต นักประวัติศาสตร์มักถือว่าการประกาศลัทธิทรูแมนเป็นจุดเริ่มต้นของสงครามเย็น
# แผ่นดินไหวใน พ.ศ. 2554
รายการแผ่นดินไหวในปี พ.ศ. 2554 เพื่อให้กระชับจึงรวบรวมเฉพาะแผ่นดินไหวที่มีขนาด 6 แมกนิจูดหรือมากกว่าเท่านั้น นอกเสียว่ามีเหตุผลอื่น วันเวลาใช้มาตรฐานกรีนิช

 ภาพรวม 
 เรียงตามจำนวนผู้เสียชีวิต 
 อันดับ ผู้เสียชีวิต แมกนิจูด สถานที่ วันที่     ญี่ปุ่น 11 มีนาคม     วาน ตุรกี 23 ตุลาคม     นิวซีแลนด์ 21 กุมภาพันธ์     พม่า 24 มีนาคม     พรมแดนอินเดีย-เนปาล 19 กันยายน     พรมแดนจีน-พม่า 10 มีนาคม     ประเทศอุซเบกิสถาน 20 กรกฎาคม

 หมายเหตุ: เสียชีวิตมากกว่า 10 คน

 เรียงตามขนาด 
 อันดับ แมกนิจูด  ผู้เสียชีวิต สถานที่ วันที่     โทโฮะกุ ญี่ปุ่น 11 มีนาคม     เกาะฮอนชู ญี่ปุ่น 11 มีนาคม     เกาะฮอนชู ญี่ปุ่น 11 มีนาคม     หมุ่เกาะเคอร์มาเดก นิวซีแลนด์ 6 มิถุนายน     หมุ่เกาะเคอร์มาเดก นิวซีแลนด์ 21 ตุลาคม     เกาะฮอนชู ญี่ปุ่น 6 มิถุนายน     ฟิจิ 15 กันยายน     ปากีสถาน 19 มกราคม     รัฐอะแลสกา สหรัฐอเมริกา 23 มิถุนายน     วาน ตุรกี 2 มกราคม

 หมายเหตุ: 10 อันดับ
# ภูวรินทร์ คีแนน
ภูวรินทร์ คีแนน (เกิด 27 ตุลาคม พ.ศ. 2531) ชื่อเล่น ซี เป็นนักร้องชาวไทย มีเชื้อสายไอริช-อินโดนีเซีย เป็นที่รู้จักในฐานะ "สาวหล่อ" และเป็นเจ้าของผลงานเพลง "ง่าย ๆ แต่เหงา"“ซี”สาวหล่อ ทรุดคาเวที สังกัดอาร์เอส มิวสิค

 ประวัติ 
ภูวรินทร์เป็นชาวไอริช - อินโดนีเซียครึ่งหนึ่ง เป็นลูกสาวคนสุดท้องของพ่อชาวไอริชกับแม่ชาวอินโดนีเซียชื่อ ซรี่นิตยสาร Mother & Baby - ซรี่ คีแนน คุณแม่ของศิลปินสาวเท่สุดฮอตในนาทีนี้ Zee มัฑณาวี คีแนน หรือ ศรี คีแนน มารดาทำร้านเบเกอรีและกาแฟในจังหวัดภูเก็ต เขามีพี่สาวสองคน ชื่อ ลิซ่า และแคทรีน

ภูวรินทร์ศึกษาจาก คณะมนุษยศาสตร์ เอกการสื่อสารมวลชน มหาวิทยาลัยรามคำแหง

 ประสบอุบัติเหตุ 
วันที่ 28 พฤษภาคม พ.ศ. 2555 ได้มีการรายงานข่าวถึงอุบัติเหตุหลังจากที่ซีได้ข้ามถนน และถูกรถกระบะชน ซีก็ได้รับการเข้ารักษาตัวที่ห้องไอซียู ภายหลังได้พ้นภาวะขีดอันตรายแล้ว และจะรับการพักรักษาตัวเพื่อดูอาการอีกประมาณ 2 วัน“น้องซี” ดีขึ้น เตรียมออกไอซียูแล้ว ซึ่งวันที่ซีได้รับอุบัติเหตุนี้เป็นวันที่ซีจะเดินทางไปร่วมงานวันเกิดย้อนหลังของ พิชญ์นาฏ สาขากร ซึ่งเป็นเพื่อนนักแสดงหญิง โดยพิชญ์นาฏทราบข่าวว่าซีจะมาร่วมวันเกิดตน และได้รับอุบัติเหตุ เธอจึงรีบเดินทางเข้าเยี่ยมอาการรถชน"นักร้องซี"สาวหล่อRS ผ่าตัดสมอง "เมย์’พิชญ์นาฏ"ช็อก หลังรู้จะมาเซอร์ไพรส์วันเกิด นอกจากนี้ มีเพื่อนในวงการบันเทิงทยอยเข้าเยี่ยมเช่นกันซี มัฑณาวี ปลอดภัยแล้ว - เพื่อนดาราทยอยเยี่ยม และออกจากโรงพยาบาลพักรักษาตัวที่นั่น 17 วัน

หลังจากเหตุการณ์ดังกล่าว ซีจึงได้เปลี่ยนชื่อจริงจาก "มัฑณาวี" ไปเป็น "ภูวรินทร์" แปลว่า "ผู้เป็นใหญ่ในแผ่นดิน" โดยให้เหตุผลว่าชื่อเดิมนั้นประสบอุบัติเหตุบ่อย

 ผลงานเพลง 
รายละเอียดอัลบั้มรายชื่อเพลงZee
 ประเภท: 
  วางจำหน่าย: 
 สังกัด: อาร์เอส มิวสิค ง่ายๆแต่เหงา
 เคยรักฉันจริงๆหรือเปล่า
 ไม่รักบ้างก็แล้วไป Feat. Kaew FFK
 เกลียดบางคนที่เธอคิดถึง
 รักไม่เท่าเข้าใจ
 คนมีความรักBelieve
 ประเภท: 
  วางจำหน่าย: 
 สังกัด: อาร์เอส มิวสิค ปรากฏการณ์รัก
 ให้ฉันกอดเธอได้ไหม
 ล้วงZEE (Single)
 ประเภท: DIGITAL DOWNLOAD
  วางจำหน่าย: พ.ศ. 2560
 สังกัด: Brick House คนช้ำทำอะไรไม่ผิด

 ผลงานการแสดง 
 มิวสิกวิดีโอ 
 เพลง ง่าย ๆ แต่เหงา
 เพลง เคยรักฉันจริง ๆ หรือเปล่า
 เพลง ไม่รักบ้างก็แล้วไป
 เพลง เกลียดบางคนที่เธอคิดถึง
 เพลง รักไม่เท่าเข้าใจ
 เพลง คนมีความรัก
 เพลง ปรากฏการณ์รัก
 เพลง ให้ฉันกอดเธอได้ไหม
 เพลง ขอบคุณที่ไม่ลืมกัน (Thank 4U)
 เพลง ล้วง (Deeply)

 คอนเสิร์ต 
 เจลล้างหน้า แพนแอนตี้ คอมีโดนพรีเซ็นต์ เลิฟ ซี รี่ย์ ปาร์ตี้ คอนเสิร์ต

 ละคร 
 คุณชายติดหรู คุณหนูติดดิน

 โฆษณา 
 Eversense
 Aunitie Anne's

 พิธีกร 
'''พิธีกร Zee To Sea ช่อง YAAK TV
# ฟาบีโอ กาเปลโล
ฟาบีโอ กาเปลโล  เกิดเมื่อวันที่ 18 มิถุนายน ค.ศ. 1946 เป็นอดีตนักฟุตบอลชาวอิตาลี เป็นอดีตผู้จัดการทีมทีมชาติอังกฤษ 

กาเปลโล มีชื่อเสียงจากการนำทีมเป็นผู้ชนะในลีกประเทศ ในทุกสโมสรที่เขาเป็นผู้จัดการทีม ใน 5 ฤดูกาลแรกในฐานะผู้จัดการทีม เขานำเอซี มิลาน ชนะในเซเรียอา ทีมที่เขานำทีมชนะในฐานะนักฟุตบอล ในยูฟ่าแชมเปียนส์ลีกฤดูกาล 1993–94 เขายังเป็นผู้จัดการรีล มาดริด 1 ปี ซึ่งทำให้ทีมชนะการแข่งขันในลาลิกา และในปี 2001 เขานำโรมา ชนะการแข่งขันครั้งแรกในรอบ 18 ปี และยังนำยูเวนตุสชนะการแข่งขัน 2 ครั้ง และในปี 2006 เขากลับมายังรีล มาดริด ซึ่งก็ทำให้ทีมชนะเลิศในลาลิกา โดยรวมแล้ว กาเปลโลนำทีมชนะการแข่งขันใหญ่ 7 ครั้ง ใน 16 ฤดูกาลที่เป็นผู้จัดการทีม

กาเปลโล ได้รับการแต่งตั้งให้เป็นผู้จัดการทีมชาติอังกฤษตั้งแต่กลางปี 2008 แต่มาถึงต้นปี 2012 ก็ได้ลาออก เนื่องจากมีความไม่พอที่ทางสมาคมฟุตบอลอังกฤษ (FA) ได้มีมติปลด จอห์น เทอร์รี่ กองหลังและกัปตันทีมเชลซีออกจากตำแหน่งกัปตันทีมชาติ เนื่องจากไปแสดงการเหยียดสีผิว แอนทอน เฟอร์ดินานด์ กองหลังของทีมควีนปาร์ก เรนเจอร์ส ซึ่งก็ได้ไม่ทราบว่าเทอร์รี่ได้กระทำจริงหรือไม่สิงโตช็อก!คาเปลโลไขก๊อกลาเก้าอี้กุนซือ จากเดลินิวส์

เกียรติประวัติ
 นักเตะ 
 โรมา
 โกปปาอีตาเลีย (1): 1968–69

 ยูเวนตุส
 เซเรียอา (3): 1971–72, 1972–73, 1974–75

 เอซี มิลาน
 เซเรียอา (1): 1978–79
 โกปปาอีตาเลีย (1): 1976–77

 ผู้จัดการทีม 

 เอซี มิลาน
 เซเรียอา (4): 1991–92, 1992–93, 1993–94, 1995–96
 ซูแปร์โกปปาอีตาเลียนา (3): 1992, 1993, 1994
 ยูฟ่าแชมเปียนส์ลีก (1): 1993–94
 ยูฟ่าซูเปอร์คัพ (1): 1994
 โกปปา อิตาเลีย พรีมาเวรา (1): 1984–85

 โรมา
 เซเรียอา (1): 2000–01
 ซูแปร์โกปปาอีตาเลียนา (1): 2001

 ยูเวนตุส
 เซเรียอา (2): 2004–05, 2005–06 (both revoked)

 เรอัลมาดริด
ลาลิกา (2): 1996–97, 2006–07

 รางวัลอื่นๆ 

 ผู้จัดการทีมยอดเยี่ยมประจำปีเซเรียอา: 2005
 BBC Sports Personality of the Year Coach Award: 2009
 Marca Leyenda: 2011
# จอห์น โอเช
จอห์น แฟรนซิส โอเช (,) หรือ ชาน โอ เช  เกิดเมื่อวันที่ 30 เมษายน ค.ศ. 1981 เป็นนักฟุตบอลชาวไอริช ปัจจุบันเลิกเล่นฟุตบอลอาชีพแล้ว เคยเล่นให้กับสโมสรฟุตบอลแมนเชสเตอร์ยูไนเต็ด โดยสโมสรสุดท้ายคือ เรดิง นอกจากนี้โอเชยังเล่นให้กับทีมชาติสาธารณรัฐไอร์แลนด์อีกด้วย

เขาเกิดที่วอเตอร์ฟอร์ด จากนั้นย้ายมาอยู่ที่เมืองแมนเชสเตอร์ เมื่อเขาอายุ 17 ปี เขาถือเป็นนักฟุตบอลผู้เล่นได้หลายตำแหน่งมากที่สุดในพรีเมียร์ลีก เขาเล่นในหลายตำแหน่งใหักับแมนเชสเตอร์ยูไนเต็ด แม้กระทั่งเป็นผู้รักษาประตูฉุกเฉินในระยะสั้น ๆ ในนัดแข่งกับสโมสรฟุตบอลทอตนัมฮอตสเปอร์
# อิวานูมะ
อิวานูมะ  เป็นนครในจังหวัดมิยางิ บนเกาะฮนชู ในประเทศญี่ปุ่น ตั้งอยู่ติดกับชายฝั่งมหาสมุทรแปซิฟิก มีขนาดพื้นที่ทั้งสิ้น 60.45 ตารางกิโลเมตร ในปี 2022 มีจำนวนประชากรประมาณ 43,972 คนIwanuma city official  statistics

thumb|สำนักงานนครอิวานูมะ
# อิชิโนมากิ
อิชิโนมากิ  เป็นนครในจังหวัดมิยางิ บนเกาะฮนชู ในประเทศญี่ปุ่น ตั้งอยู่ติดกับชายฝั่งมหาสมุทรแปซิฟิก มีขนาดพื้นที่ทั้งสิ้น 555.35 ตารางกิโลเมตร ในปี 2022 มีจำนวนประชากรประมาณ 137,633 คนIshinomaki city official statistics 

อิชิโนะมะกิได้รับความเสียหายจากเหตุการแผ่นดินไหวและคลื่นสึนามิในโทโฮกุ เมื่อวันที่ 11 มีนาคม 2011

thumb|ศาลาว่าการนครอิชิโนมากิ
thumb|ทิวทัศน์นครอิชิโนมากิ
# พงศ์เวช เวชชาชีวะ
พงศ์เวช เวชชาชีวะ (เกิด 12 พฤศจิกายน พ.ศ. 2509) อดีตสมาชิกสภาผู้แทนราษฎรจังหวัดจันทบุรี สังกัดพรรคประชาธิปัตย์ และเป็นลูกพี่ลูกน้องกับอภิสิทธิ์ เวชชาชีวะ อดีตนายกรัฐมนตรี

 ประวัติ 
พงศ์เวช เกิดเมื่อวันที่ 12 พฤศจิกายน พ.ศ. 2509 ที่อำเภอนายายอาม จังหวัดจันทบุรี เป็นบุตรนายประภัทรพงศ์ เวชชาชีวะจันท์ไม่ฮิ!! "ธวัชชัย" แยกวง ชูธงพรรคลุงกำนัน อดีตรัฐมนตรีช่วยว่าการกระทรวงการคลังประวัติผู้สมัคร ส.ส.กรมการปกครอง กระทรวงมหาดไทย ด้านครอบครัวสมรสกับนางวิสสุตา เวชชาชีวะ

สำเร็จการศึกษาวิทยาศาสตรบัณฑิต สาขาวิชาการเกษตร จากมหาวิทยาลัยราชภัฏรำไพพรรณี และปริญญาโท รัฐประศาสนศาสตรมหาบัณฑิต สาขานโยบายสาธารณะ จากมหาวิทยาลัยบูรพา

 การทำงาน 
พงศ์เวช เริ่มทำงานการเมืองโดยการเป็นสมาชิกสภาจังหวัด (สจ.) ตั้งแต่ปี พ.ศ. 2538 ต่อมาในปี พ.ศ. 2544 จึงได้เข้าสู่งานการเมืองระดับชาติ ได้รับเลือกตั้งเป็นสมาชิกสภาผู้แทนราษฎร จังหวัดจันทบุรี ในนามพรรคไทยรักไทย ต่อมาในปี พ.ศ. 2550 จึงย้ายมาสังกัดพรรคประชาธิปัตย์ และได้รับเลือกตั้งอีก 2 สมัย

ต่อมาศาลฎีกาแผนกคดีอาญาของผู้ดำรงตำแหน่งทางการเมือง พิพากษาในคดีแจ้งทรัพย์สินเป็นเท็จให้ลงโทษจำคุก 3 เดือน ปรับ 12,000 บาท โทษจำคุกให้รอลงอาญา 1 ปี และห้ามเขาดำรงตำแหน่งทางการเมืองหรือดำรงตำแหน่งใดในพรรคการเมืองเป็นเวลา 5 ปี นับแต่วันที่ 8 ธันวาคม 2556ศาลฎีกาฯสั่งจำคุก‘พงศ์เวช’อดีต ส.ส.ปชป.จงใจซุกหุ้น7แสนบ.-รอลงโทษ 1ปีhttp://www.ratchakitcha.soc.go.th/DATA/PDF/2559/A/002/26.PDF

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๒, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๑๐, ๑๘ ธันวาคม ๒๕๕๑
# ณิรัฐกานต์ ศรีลาภ
ณิรัฐกานต์ ศรีลาภแนวหน้าเลือกตั้ง '50 (เกิด 30 พฤศจิกายน พ.ศ. 2519) เป็นอดีตสมาชิกสภาผู้แทนราษฎรจังหวัดยโสธร สังกัดพรรคประชาธิปัตย์ ซึ่งเป็นหนึ่งในห้า ส.ส.ประชาธิปัตย์ในเขตภาคตะวันออกเฉียงเหนือ ในการเลือกตั้ง พ.ศ. 2550

 ประวัติ 
ณิรัฐกานต์ เกิดเมื่อวันที่ 30 พฤศจิกายน พ.ศ. 2519 เป็นบุตรสาวของนายรัชชัย ศรีลาภ อดีตสมาชิกสภาผู้แทนราษฎรจังหวัดยโสธร พรรคประชาธิปัตย์ กับนางทองใบ ศรีลาภบัญชีแสดงรายการทรัพย์สินและหนี้สิน กรณีพ้นจากสมาชิกสภาผู้แทนราษฎร ครบ 1 ปี 9 พฤษภาคม 2555 

สำเร็จการศึกษาระดับปริญญาตรี สาขาการจัดการ จากมหาวิทยาลัยเกริก

 การทำงานการเมือง 
ณิรัฐกานต์ เริ่มทำงานการเมืองโดยการเป็นสมาชิกสภาองค์การบริหารส่วนจังหวัดยโสธร ต่อมาในการเลือกตั้ง พ.ศ. 2550 จึงได้เข้าสู่งานการเมืองระดับชาติ ได้รับการเลือกตั้งเป็นสมาชิกสภาผู้แทนราษฎร จังหวัดยโสธร เขตเลือกตั้งที่ 1 ในนามพรรคประชาธิปัตย์ ซึ่งเป็นหนึ่งในห้า สส.ของพรรประชาธิปัตย์ที่ชนะการเลือกตั้งในเขตภาคตะวันออกเฉียงเหนือ (อภิวัฒน์ เงินหมื่น, วุฒิพงษ์ นามบุตร, ศุภชัย ศรีหล้า อิสสระ สมชัย และณิรัฐกานต์)

ปี พ.ศ. 2554 เธอลงสมัครรับเลือกตั้งในนามพรรคประชาธิปัตย์มาร์คอ้อนชาวยโสเลือกปชป.เป็นรบ. แต่ไม่ได้รับเลือก หลังจากนั้นเธอปรากฏตัวในการร่วมกิจกรรมพรรครวมพลัง‘สุเทพ’ ลงพื้นที่ยโสธร รับฟังปัญหา ‘กลุ่มวิสาหกิจชุมชน’ ฟุ้ง ‘รปช.’ ได้เป็นรัฐบาลแน่ แต่ก็ไม่ได้ลงสมัครรับเลือกตั้งในการเลือกตั้ง พ.ศ. 2562 และ พ.ศ. 2566

เธอเป็นนักการเมืองที่มีความใกล้ชิดกับวิฑูรย์ นามบุตร แกนนำพรรคประชาธิปัตย์4 สาวดาวเด่นรัฐบาลมาร์ค ณิรัฐกานต์-นริศรา-สุภาลักษณ์-นวลพรรณ “ดอกไม้” ที่มี“เจ้าของ”

 สมาชิกสภาผู้แทนราษฎร 
ณิรัฐกานต์ ศรีลาภ ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดยโสธร สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๗๒, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๑๓๑, ๔ ธันวาคม ๒๕๕๒
# จอช แมธิวส์
โจชัว ลอมเบร์เกอร์ (Joshua Lomberger) หรือ จอช แมธิวส์ (Josh Mathews) เกิด 25 พฤศจิกายน ค.ศ. 1980 ผู้บรรยาย, ผู้สัมภาษณ์ และนักมวยปล้ำอาชีพชาวอเมริกัน เป็นโฆษกของWWEและลาออกในปี 2014 ก่อนจะย้ายมาทำงานกับGFW

ผลงาน
Impact Wrestling
Impact Grand Championship (1 time)
# กลุ่มอาการของการหลั่งฮอร์โมนต้านการขับปัสสาวะไม่เหมาะสม
กลุ่มอาการของการหลั่งฮอร์โมนต้านการขับปัสสาวะไม่เหมาะสม  กลุ่มอาการหลั่งฮอร์โมนต้านการขับปัสสาวะบกพร่อง เป็นภาวะที่มักพบในผู้ป่วยมะเร็งปอดชนิดสมอลล์เซลล์ ปอดบวม เนื้องอกสมอง บาดเจ็บที่ศีรษะ โรคหลอดเลือดสมอง เยื่อหุ้มสมองอักเสบ และสมองอักเสบ เป็นกลุ่มอาการที่มีลักษณะเฉพาะคือมีการหลั่งวาโซเพรสซินออกมาจากต่อมใต้สมองส่วนหลังหรือแหล่งอื่น ๆ มากผิดปกติ ทำให้มีโซเดียมในเลือดต่ำ และอาจมีสารน้ำในร่างกายมากเกินได้
# อุตสึโนมิยะ
อุตสึโนมิยะ  เป็นเมืองหลวงและเมืองที่มีประชากรมากที่สุดของจังหวัดโทจิงิ ประเทศญี่ปุ่น มีขนาดพื้นที่ทั้งสิ้น 416.84 ตารางกิโลเมตร ในปี 2022 มีจำนวนประชากรประมาณ 516,498 คน

อุตสึโนมิยะตั้งอยู่ทางทิศเหนือของกรุงโตเกียวประมาณ 100 กิโลเมตร สามารถเดินทางทางรถยนต์มาทางทางด่วนโทโฮกุ หรือทางรถไฟที่สถานีอุตสึโนมิยะ โดยโทโฮกุชิงกันเซ็ง หรือเดินทางจากท่าอากาศยานนานาชาตินาริตะโดยรถประจำทาง ใช้เวลาประมาณ 3 ชั่วโมง 

นักท่องเที่ยวส่วนมากนิยมเดินทางมาที่อุตสึโนมิยะเพื่อผ่านไปยังเมืองประวัติศาสตร์นิกโก ซึ่งตั้งอยู่ทางทิศตะวันตกเฉียงเหนือ 25 ประมาณกิโลเมตร อาหารที่ขึ้นชื่อของเมืองคือเกี๊ยวซ่า โดยมีร้านจำหน่ายเกี๊ยวซ่ามากกว่าสองร้อยร้านในเมืองอุตสึโนมิยะ
# หรรษา จึงวิวัฒนวงศ์
หรรษา จึงวิวัฒนวงศ์ (เกิด 19 ธันวาคม พ.ศ. 2532)  เป็นนักร้องและนักแสดงชาวไทย อดีตนักร้องวง G-TWENTY (จี-ทเวนตี้) ภายใต้สังกัดโมโนมิวสิก

 ชีวิตส่วนตัว 

หรรษาเป็นน้องสาวของ อุ้ม ลักขณา วัธนวงส์ศิริ และมีน้องชายอีกคนชื่อ ณัฐวัตร จึงวิวัฒนวงศ์ ชื่อเล่น จูเนียร์ ปัจจุบันหรรษาเป็นนักแสดงอิสระ สำเร็จการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) ๒ ระดับอุดมศึกษาจาก คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ และระดับประกาศนียบัตร หลักสูตรผู้บริหารระดับสูง หรือ The ConneXt มหาวิทยาลัยหอการค้าไทย

เมื่อปี พ.ศ. 2553 เธอเริ่มคบหาดูใจกับ วิเชียร กุศลมโนมัย หรือ ดีเจเพชรจ้า เป็นระยะเวลายาวนาน 11 ปี หรรษาและวิเชียรสมรสกัน โดยงานหมั้นจัดขึ้นเมื่อวันที่ 19 มกราคม พ.ศ. 2560  พิธีหมั้นตามประเพณีจีน โดยมีครอบครัว และเพื่อนสนิท มาร่วมเป็นสักขีพยานความรักในครั้งนี้ และงานฉลองมงคลสมรสวันที่ 28 มกราคม พ.ศ. 2560 จัดที่โรงแรมแชงกรีล่า หลังจากสมรสจึงเปลี่ยนไปใช้นามสกุล กุศลมโนมัย และใช้ชื่อในวงการว่า หรรษา กุศลมโนมัยหมั้นแล้ว “นิวเคลียร์-เพชรจ้า” สุดแสนชื่นมื่นอบอุ่นด้วยธีมสีแดงขาวทั้งงาน manager.co.th ดีเจเพชรจ้า-นิวเคลียร์ กับรถสีทองจ้าในงานหมั้น จัดไปเบา ๆ ราคา 8 ล้าน หมั้นแล้ว! นิวเคลียร์-เพชรจ้า ยกน้ำชาจดทะเบียนสมรสsanook.com นิวเคลียร์ เพชรจ้า ควงแถลงชื่นมื่น งดฮันนีมูนขอปั๊มลูกทันทีsanook.com ทั้งคู่มีบุตรชายด้วยกัน 1 คน ชื่อ ไทก้า มหาสมุทร กุศลมโนมัย เกิดวันศุกร์ ที่ 26 ตุลาคม พ.ศ. 2561 เวลา 16:31 น. ด้วยวิธีการผ่าคลอด  ปัจจุบัน ได้เลิกรากับสามีของเธอแล้ว

 ละคร 
 เรื่อง  ช่อง  รับบท  มหาชน เดอะ ซีรีส์  ช่อง 3  ไอติม นัดกับนัด  ช่อง 9  นาย  เรื่องรักตลาดน้ำ ของ ชิงช้าสวรรค์ (รายการโทรทัศน์) ช่อง 9  พาย แววมยุรา ช่อง 3  เริงใจ ระเบิดเถิดเทิง ลั่นทุ่ง ช่อง 5  ตอน อลหม่านก่อนวันบวช วงษ์คำเหลา คฤหาสน์เพี้ยน ช่อง 9 ตอน นักล่าผี วงษ์คำเหลา คฤหาสน์เพี้ยน ช่อง 9  ตอน พรหมลิขิตหรือคิดไปเอง วงษ์คำเหลา คฤหาสน์เพี้ยน ช่อง 9  ตอน รักต้องห้าม วงษ์คำเหลา คฤหาสน์เพี้ยน ช่อง 9  ตอน รักแท้แก้ยาก วงษ์คำเหลา คฤหาสน์เพี้ยน ช่อง 9  ตอน ไปด้วยกันนะ วุ่นนักรักหรือหลอก ช่อง 5  แสงหล้า  ใต้ร่มใบภักดิ์ช่อง 3  วิรดา  รักสุดฤทธิ์  ช่อง 3  นุกนิก (รับเชิญ) สูตรรักพลิกล็อก  มีเดียแชนแนล  แก้ว  ศีล 5 คนกล้าท้าอธรรม  ช่อง 5  หนูดี (รับเชิญ)ตอน ดอกไม้มรณะ วัยแสบสาแหรกขาด  ช่อง 3  หนูจี (รับเชิญ) ไดอารีตุ๊ดซีส์ เดอะซีรีส์ ซีซั่น 2   จีเอ็มเอ็ม 25  กุ๊ก (แฟนเก่าธาม) (รับเชิญ) The Single Mom คุณแม่เลี้ยงเดี่ยวหัวใจฟรุ้งฟริ้ง ช่อง 3  รัชนภ I Sea U ฉันรักทะเล...ที่มีเธอ ทรูโฟร์ยู  บิว My Hero วีรบุรุษสุดที่รัก  ลมไพรผูกรัก  ช่อง 3  เก๋ My Coach ตะลุมรักตะลุมบอล  Viu Original  เบลเยียม Real Fake โคตรปลอม  Viu Original  เรียล The Outing ทริปซ่อนชู้  Viu Original  สิริน

 ภาพยนตร์ 
 ปี พ.ศ.  ภาพยนตร์   รับบท 2545 ตำนานกระสือ 2549  ลูกตลกตกไม่ไกลต้น  นิว 2565 ทวงคืน 2565 A Cup Of Tea หวนรักกลิ่นไอชา
# วากายามะ (เมือง)
วากายามะ  เป็นเมืองหลวงของจังหวัดวากายามะ ในภูมิภาคคันไซ ประเทศญี่ปุ่น มีขนาดพื้นที่ทั้งสิ้น 210.25 ตารางกิโลเมตร คิดเป็นร้อยละ 4 ของพื้นที่ทั้งจังหวัด และในปี 2022 มีจำนวนประชากรประมาณ 353,985 คน คิดเป็นร้อยละ 40 ของประชากรทั้งจังหวัด

ศูนย์กลางของเมืองคือปราสาทวากายามะ ซึ่งสร้างอยู่บนเนินเขาโทราฟูซุ ในยุคเอโดะ ซึ่งปกครองโดยไดเมียวตระกูลโทกูงาวะ
# กินโรย
กินโรย  เป็นเขตเทศบาลทางตะวันออกเฉียงเหนือของมณฑลลิมเบิร์กในประเทศเบลเยียม มีประชากรประมาณ 12,000 คน ประกอบด้วย 5 เขตย่อย ได้แก่ กินโรย, เกสเซอนิค, โมเลินเบร์เซิล, ไคสติงเคิน และโอปโฮเฟิน ซึ่งในวันที่ 18 กันยายน ค.ศ. 1971 ได้เกิดการรวมตัวของ 4 เขตย่อย คือ กินโรย, เกสเซอนิค, โมเลินเบร์เซิล และไคสติงเคิน-โอปโฮเฟิน พร้อมกับเปลี่ยนแปลงฐานะเป็นเทศบาลกินโรย

 แหล่งข้อมูลอื่น 

 เว็บไซต์อย่างเป็นทางการของกินโรย
# ดี. เจ. คารูโซ
แดเนียล จอห์น "ดี. เจ." คารูโซ  เกิดเมื่อวันที่ 17 มกราคม ค.ศ. 1965 เป็นผู้กำกับและโปรดิวเซอร์ ชาวอเมริกัน เขากำกับภาพยนตร์เรื่อง Disturbia, Two for the Money, Taking Lives, The Salton Sea, และ Eagle Eye เขายังกำกับตอนในรายโทรทัศน์อย่างเรื่อง The Shield, Over There, Smallville, และ Dark Angel เขากำกับมิวสิกวิดีโอตัวแรกในปี 2007 คือเพลง "Don't Make Me Wait" ของดิสเวิลด์แฟร์  เขายังเป็นเป็นคณะกรรมการรับเชิญในรายการเรียลลิตี้ทางช่องฟอกซ์ ใน On the Lot ในวันที่ 28-29 พฤษภาคม และในปี 2009 เขากำกับมิวสิกวิดีโอของ แอร์บอร์นท็อกซิกอีเวนต์, ซัมไทม์อราวด์มิดไนต์